CELEX: 32020D0965
Language: lt
Date: 1585267200000
Title: Tarybos sprendimas (BUSP) 2020/965 2020 m. kovo 27 d. dėl Europos Sąjungos ir Centrinės Afrikos Respublikos susitarimo pasikeičiant laiškais dėl Europos Sąjungos BSGP patariamosios misijos Centrinės Afrikos Respublikoje (EUAM RCA) statuso pasirašymo ir sudarymo Sąjungos vardu

8.7.2020   
               
               
                  LT
               
               
                  Europos Sąjungos oficialusis leidinys
               
               
                  L 219/1
               
            
         TARYBOS SPRENDIMAS (BUSP) 2020/965
         2020 m. kovo 27 d.
         dėl Europos Sąjungos ir Centrinės Afrikos Respublikos susitarimo pasikeičiant laiškais dėl Europos Sąjungos BSGP patariamosios misijos Centrinės Afrikos Respublikoje (EUAM RCA) statuso pasirašymo ir sudarymo Sąjungos vardu
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 37 straipsnį, kartu su Sutarties dėl Europos Sąjungos veikimo 218 straipsnio 5 ir 6 dalimis,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2019 m. gruodžio 9 d. Taryba priėmė Sprendimą (BUSP) 2019/2110 (1), kuriuo įsteigiama Europos Sąjungos BSGP patariamoji misija Centrinėje Afrikos Respublikoje (EUAM RCA);
                  
               
                     (2)
                  
                  
                     Sprendime (BUSP) 2019/2110 nustatyta, kad EUAM RCA ir jos personalo statusui, įskaitant, kai tinkama, privilegijas, imunitetus ir kitas papildomas garantijas, būtinas EUAM RCA vykdymui ir sklandžiam funkcionavimui, turi būti taikomas susitarimas, sudarytas pagal Europos Sąjungos sutarties (toliau – ES sutartis) 37 straipsnį ir laikantis Sutarties dėl Europos Sąjungos veikimo 218 straipsnyje nustatytos procedūros;
                  
               
                     (3)
                  
                  
                     2020 m. vasario 6 d. Taryba suteikė įgaliojimus pradėti derybas su Centrinės Afrikos Respublika siekiant sudaryti susitarimą pasikeičiant laiškais dėl EUAM RCA statuso;
                  
               
                     (4)
                  
                  
                     Sąjungos vyriausiasis įgaliotinis užsienio reikalams ir saugumo politikai pagal ES sutarties 37 straipsnį vedė derybas dėl Europos Sąjungos ir Centrinės Afrikos Respublikos susitarimo pasikeičiant laiškais dėl Europos Sąjungos BSGP patariamosios misijos Centrinės Afrikos Respublikoje (EUAM RCA) statuso (toliau – Susitarimas);
                  
               
                     (5)
                  
                  
                     Susitarimas turėtų būti patvirtintas,
                  
               PRIĖMĖ ŠĮ SPRENDIMĄ:
         
            1 straipsnis
            Sąjungos vardu patvirtinamas Europos Sąjungos ir Centrinės Afrikos Respublikos susitarimas pasikeičiant laiškais dėl Europos Sąjungos BSGP patariamosios misijos Centrinės Afrikos Respublikoje (EUAM RCA) (2) statuso.
         
         
            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. kovo 27 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2019 m. gruodžio 9 d. Tarybos sprendimas (BUSP) 2019/2110 dėl Europos Sąjungos BSGP patariamosios misijos Centrinės Afrikos Respublikoje (EUAM RCA) (OL L 318, 2019 12 10, p. 141).
         
            (2)  Žr. šio Oficialiojo leidinio p. 3